Илфат Миңнегалиев (2004)

**Илфат Миңнегалиев**, Илфат Айрат улы Миңнегалиев (*Ильфат Айратович Миннегалиев; [[2004 ел]]ның [[7 октябрь|7 октябре]], [[РФ]], [[ТР]], [[Азнакай районы]], [[Азнакай]]*) ― спортчы, көрәш буенча Россия җыелма командасы әгъзасы, милли көрәш буенча дүрт тапкыр дөнья һәм Россия чемпионы, билбаулы көрәш буенча Европа чемпионы, Дөнья кубогы җиңүчесе, Дөнья чемпионаты, Күчмә халыклар уеннары призёры , ике төрдә дә күп тапкырлар Татарстан чемпионаты һәм беренчелеге җиңүчесе. Көрәш буенча «Ел спортчысы – 2025». Беренче тренеры ― Айрат Ясир улы Миңнегалиев. Россиянең спорт мастеры (2025).

## Тәрҗемәи хәле
2004 елның 7 октябрендә Азнакайда өч балалы гаиләдә туган. Апасы һәм энекәше бар. Тамырлары Чалпы һәм Чубар Абдул авылларыннан. Азнакай шәһәренең 9нчы номерлы мәктәбендә укыган. Идел буе дәүләт физик культура, спорт һәм туризм университеты () студенты .

Көрәш белән җиде яшьтән профессиональ рәвештә шөгыльләнә. Әтисе Айрат Ясир улы (Азнакай районы Чубар Абдул авылы тумасы ) ― көрәш буенча тренер, әлеге спорт төренең барлык үзенчәлекләренә төшендергән.

Татарстан Республикасы Азнакай муниципаль районы «Юбилейный» спорт мәктәбе өстәмә белем бирү муниципаль бюджет учреждениесе тәрбияләнүчесе.

## Спорттагы уңышлары
Спортчының Азнакайда беренче тренеры ― Айрат Ясир улы Миңнегалиев, Татарстан Республикасының физик культура һәм спорт отличнигы. , Казанда тренеры ― халыкара класслы спорт остасы Динар Кәримуллин. 18 яшькә хәтле туган ягы Азнакай өчен көрәшкән. Олылар сафына күчкәч, Лаеш районы өчен чыгыш ясый
* 2018 ― 2002-2004 елгы яшүсмерләр арасында Татарстан Республикасының Беренче Президенты Кубогына көрәш буенча республика ярышлары (Актаныш авылында) ― 40 кг авырлык категориясендә 1нче урын
* Милли көрәш буенча 4 тапкыр (2025 елга) дөнья чемпионы, 
* илнең җыелма командасы составында Дөнья кубогы иясе, 
* күп тапкыр Татарстан чемпионаты һәм беренчелеге җиңүчесе, 
* 5нче дөньякүләм Күчмә Халыклар уеннарының өченче урын иясе, 
* Сабан туйлары батыры,
* 2022 ― «Ел спортчысы» («Татарстанның спорт өметләре» / «Спортивные надежды Татарстана» номинациясендә)
* 2022 ― 2004-2005 елгы спортчылар арасында «Татарстан яшьләре» газетасы призына көрәш буенча Республика беренчелеге (Казан, «Тулпар» спорт комплексы) – 55 килограмм авырлыкта чемпион
* 2023 елда билбау көрәше буенча Европа һәм Россия чемпионы (60 кг га кадәр авырлык категориясендә) 
* 2024 ― 18-20 яшьлек яшүсмер кызлар һәм егетләр арасында билбау көрәше буенча Россия беренчелеге ― 1нче урын
* 2024 ― 18-20 яшьлек яшүсмер кызлар һәм егетләр арасында билбау көрәше буенча дөнья беренчелеге – 3нче урын 
* 2024 ― ир-атлар һәм хатын-кызлар арасында билбау көрәше буенча дөнья чемпионаты (Казан) ― 3нче урын
* 2025 ― Россиянең спорт мастеры, шулай ук халыкара класслы спорт мастеры нормативын үтәгән
* 2025 ― көрәш буенча Россия чемпионатында (Казанда «Ак Барс» көрәш сараенда) алтын медаль (60 кг га кадәр авырлык категориясендә). Дөнья чемпионатында (19-23 июнь, Казан) һәм көрәш буенча Дөнья Кубогында (5-7 июль, Мәскәү) катнашу өчен Россия җыелмасына кертелгән
* 2025 ― Дөнья Кубогы (Уфада узган) иясе
* 2025 ― билбау көрәше буенча Дөнья кубогы (II Бөтендөнья милли көрәш төрләре уеннары кысаларында. Новочебоксарск) ― ике тапкыр Дөнья кубогы җиңүчесе (62 кг га кадәр авырлык категориясендә классик стильдә)
* 2025 ― билбау көрәше буенча дөнья чемпионатында (Фөҗәйрә шәһәре, Берләшкән Гарәп Әмирлекләре) алтын медаль (62 кг га кадәр авырлык категориясендә)
* 2025 – билбау көрәше буенча Россия Кубогы ― 60 кг авырлык категориясендә җиңүче (Красноярск өчен көрәшүче Артем Сагалаковны берничә секундта 5:0 исәбе белән откан)
* 2026 ел ― каһарман-шагыйрь Муса Җәлил истәлегенә «Ватаным Татарстан» газетасы гамәлгә куйган көрәш турнирының (Чаллы шәһәренең Боз сараенда узган) 60 кг үлчәү авырлыгында 1нче урын.

## Искәрмәләр

## Сылтамалар
* Портфолио студента «Миннегалиев Ильфат Айратович»
* *Лилия Йосыпова*.  «Көндәшләрем белән дустанә мөнәсәбәттә без» . «Ирек мәйданы», 2024 

Төркем:Көрәшчеләр
Төркем:Көрәш буенча Россия чемпионнары
Төркем:Россиянең спорт мастерлары
Төркем:Көрәш буенча дөнья чемпионнары